b'\n_START_ARTICLE_\nMikael Miller\n_START_SECTION_\nKarriere\n_START_PARAGRAPH_\nMikael Miller kom med i Alrune Rod i 1973 og var dermed med p\xc3\xa5 gruppens fjerde album Spredt for vinden, hvor han spillede klaver, mellotron og violin. Han var ogs\xc3\xa5 med p\xc3\xa5 de to n\xc3\xa6ste album, gruppen udgav, inden den i 1975 gik i opl\xc3\xb8sning. _NEWLINE_Nogle \xc3\xa5r senere kom Miller med i Bifrost, hvor han afl\xc3\xb8ste den ene af gruppens grundl\xc3\xa6ggere Finn Jensen og dermed var med i gruppen fra deres andet album Til en sig\xc3\xb8jner (1977). Han var en del af gruppen frem til 1983. Undervejs medvirkede han p\xc3\xa5 soloalbummet Roden (1980) fra Leif Roden, Millers gamle kollega fra tiden i Alrune Rod._NEWLINE_Efter tiden hos Bifrost spillede han i 1985 igen med blandt andet Leif Roden og fra 1994, hvor Alrune Rod i et par tilf\xc3\xa6lde blev genforenet. En egentlig gendannelse af gruppen skete i 2001, hvor Alrune Rod begyndte at spille sammen igen i en r\xc3\xa6kke sammenh\xc3\xa6nge. Frem til 2010 udsendte gruppen tre live-album, men med Rodens d\xc3\xb8d i 2010 blev der sat punktum for denne gruppe.'